ACTUALITATE > Cine sunt, de fapt, sașii din România. Calitățile și defectele lor, subliniate... 


Cine sunt, de fapt, sașii din România. Calitățile și 
defectele lor, subliniate de cronicari: „E o ruşine 
să ai trei copii” 


Marius Constantin 01/12/2023 


De-a lungul istoriei, fasil au fost descrisi în diverse moduri, cu bune si cu rele: harnici, 


constructori iscusiti si preocupați de educație, pe de altă parte reci, uneori zgärciti si nişte 


ostași mai puţin pricepuți decât românii. Totuși, cine sunt ei? Care sunt originile lor? 


Sasii sunt un grup etnic de origine germană, stabilit în sudul, sud-estul si nord-estul 


Transilvaniei, începând cu mijlocul secolului al XII-lea. 


Şaşii transilvăneni reprezintă unul dintre cele mai vechi grupuri etnice germane ce trăieşte 


neîntrerupt din Evul Mediu până în prezent in Europa Centrală si de Est. 


Originile saşilor 


Unii istorici susțin că denumirea de saşi sau saxoni, cum erau numiţi în majoritatea 
izvoarelor scrise occidentale, nu reprezintă şi denumirea unui grup etnic, ci mai degrabă 


beneficiarii unui anumit tip de privilegii. 


„Prin acest termen erau numiţi în Ungaria medievală deţinătorii unor privilegii de care 
se bucuraseră iniţial minerii din Saxonia, privilegii pe care aceştia le-au obţinut atât în 
Ardeal şi in Szepesseg (Spis, în Slovacia), cât şi în Bosnia sau Serbia, datorită faptului că 


erau specialişti rari şi necesari pentru exploatarea zăcămintelor”. 


Astfel, „numele de ‘saxon’ este expresia unui statut juridic şi nu un nume etnic”, scrie 


istoricul şi profesorul Octavian Tătar în „Sagii ardeleni şi identitatea lor”. 


Se presupune, însă, că toţi făceau parte din ramuri germanice. Majoritatea erau flamanzi, 
valoni, saxoni, turingi, bavarezi şi din regiunea Moselle. Primii coloniști din Transilvania ar 


fi venit încă de la finalul secolului XI. 


Mult mai sigură, potrivit istoricilor, e colonizarea masivă ținuturilor transilvănene cu 

saxoni / saşi în timpul regelui Geza al II-lea al Ungariei, deci în sec. XII. Geza își dorea o 
întărire a graniţei regatului, cu un amalgam de populaţie provenită din diverse zone ale 
Germaniei si din regiune. Primul document care atestă colonizarea saşilor este Diploma 


andreanä (Diploma Andreanum), din 1224. 


Denumirea de „sasi” dată coloniștilor e atestată documentar doar în anul 1206, când regele 
Andrei al II-lea al Ungariei a conferit privilegii sașilor din regiunea Alba-Hunedoara și le-a 


asigurat statut juridic propriu. 


La început, denumirea de „sasi” era dată minerilor săraci și persoanelor condamnate din 


Saxonia. Ulterior, toţi germanii din Ardeal au fost numiţi astfel. 


Organizarea sașilor de-a lungul istoriei 


Profesorul universitar de drept Cornelia Ene-Dinu scrie în „Istoria statului și dreptului 
românesc” faptul că sașii reprezintă o populaţie de origine germanică, care iniţial, a ajuns în 
Transilvania într-un număr destul de mic, sub conducerea unui greavi-comites, ales atât 
din rândurile micii nobilimi, cât și din rândurile meșteșugarilor și ţăranilor înstăriți. Ei s-au 
instalat în regiunea Sibiului, Orăștiei, Târnavelor, în Tara Bârsei și în Bistriţa Năsăud. Au 
întemeiat sate prospere si orașe, precum Sibiul (Hermannstadt), Brașov (Kronstadt), 
Sighişoara (Schassburg), Mediaș (Mediasch), Bistriţa (Bistritz). 


Sub aspect teritorial-administrativ, saşii au început să se organizeze în cadrul unor scaune 
săsești în prima jumătate a veacului al XIV-lea, în perioada guvernării regelui Carol Robert 


de Anjou, cel mai probabil între anii 1325-1329. 


Sasii au trăit conform obiceiurilor lor vechi. Se autoguvernau, erau organizaţi fiind într-o 
unitate administrativă mare numită Königsboden. Existau, însă, si numeroase așezări 


săsești situate în afara acestui areal. Microregiunile populate de sași erau: 


e În sudul Podișului Transilvaniei (de la Orăştie până la Dráuseni); 

e Altland (spaţiul dintre Olt și Hârtibaciu); 

e Weinland (regiunea dintre cele două Tärnave); 

e Waldland (spaţiul dintre Hârtibaciu si Târnava Mare); 

e Zekeschgebiet (rom. Ținutul Secașelor); 

e Unterwald (spaţiul din preajma Sebeșului si a Orăștiei); 

e La est de munţii Perșani; 

e Burzenland (rom. Tara Bârsei); 

e În nordul Podișului Transilvaniei (Ardealul de Nord); 

e Nösnerland sau Nösnergau (regiunea Bistriţei — Tara Năsăudului); 


e Reener Ländchen (în preajma Reghinului). 


Sasii au întemeiat așezări urbane și în afara arcului carpatic, precum Neamtul si Baia, în 
Moldova, respectiv Câmpulung în Muntenia. Foarte interesant este faptul că primii 
voievozi munteni și moldoveni care și-au afirmat independenţa fata de Regatul Ungariei, 
Basarab I si Bogdan I, și-au ales drept loc de reședință orașele germane Câmpulung 


respectiv Baia. 


wae 


Comportamentul sasilor, analizat de cronicari. Calitati 
și defecte 


Sasii din Transilvania secolului al XIX-lea erau o comunitate foarte bine închegată, ce 
excela prin şcoli şi educaţie, dar era dezavantajată de răceala cu care îi trata pe români, 
maghiari şi străini. O descriere pitorească le-a fost dedicată saşilor de autoarea britanică 


Emily Gerard, care a trăit mai multi ani printre ei. 


„Data exactă a sosirii coloniştilor germani în Transilvania este necunoscută, dar se pare 
că au ajuns între 1141 şi 1161. Este aproape sigur că nu au venit cu toţii deodată. 
Cruciadele, care în acea epocă ocupau fiecare minte, ar fi putut cauza faptul că aceste 
imigratii au trecut aproape neobservate. Numele de saşi (saxoni), aşa cum îşi spun ei, a 
fost folosit mult mai târziu ca denumire generală şi este mai mult decât probabil, din 
diferenţele de limbaj, obiceiuri şi comportament, că diferite colonii au ajuns aici din 


diferite părţi ale locurilor lor de baştină”, susţinea scriitoarea. 


Emily Gerard povestea că saşii au construit biserici şi fortărețe, au ridicat şcoli şi clădiri, şi- 


au făcut propriile legi şi şi-au ales propriii judecători. 


„ŞI în timpurile în care nobilii ungari abia ştiau să scrie şi să citească, aceste colonii mici 
ale saşilor erau adevărate raiuri de civilizaţie, în mijlocul sălbăticiei, ignoranței şi 


barbarismului”, a mai precizat autoarea. 


Calitatile saşilor au fost remarcate si de către Anton Verancsics, cronicar al secolului XVI, 


care a trăit o perioadă la Alba Iulia. 


„Sunt foarte harnici, muncitori, cu foarte mare aplecare la cârmuirea oraşelor, la negot si 
la toate artele meşteşugăreşti. Sunt mai atenţi şi dornici să-şi sporească zestrea casei şi 
alte scule decât oricare alt neam din această provincie şi, nerâvnind deloc la al altuia, se 


mulţumesc cu al lor”, a comentat cronicarul. 


Viaţa de familie a saşilor nu era foarte animată, iar divorturile reprezentau o normalitate, o 


practică frecventă, spre deosebire de conservatorismul populaţiei române. 


„Când fiica nu îl găseşte potrivit pe viitorul ei soţ, de obicei astfel de obiecţii sunt 
rezolvate cu un sfat practic de la părinţii prevăzători: Íncearcá-l pentru o vreme şi poate 
vei ajunge să îl placi. lar dacă nu, nu e mare ghinion, poţi să divortezi. Adesea, în timpul 
vizitelor mele în casele ţăranilor saşi am găsit tinere întoarse în casa părintească uneori 
după câteva săptămâni de la căsătorie, aşteptând vremea unei noi alegeri”, nota 
scriitoarea, potrivit căreia vârsta la care tinerele din familiile de saşi se măritau era de 15 


ani. 


Țăranul saxon s-a declarat duşman al familiilor numeroase, în contrast cu vecinul sau 
român, pentru care şase — opt copii erau într-o familie obişnuită, iar fiecare prunc adăugat 


este considerat un alt dar de la Dumnezeu, afirma Emily Gerard. 


„Insinuarea că saşii transilvăneni caută să îşi limiteze progeniturile nu este fără 
fundament. Se spune că a avea doi copii doar este lucrul considerat corect în familiile 
saşilor şi că este o ruşine să ai trei copii. Aceasta se întâmplă pentru că saşilor nu le place 
să-şi vadă câmpurile împărţite în bucăţi mici şi de aceea îşi doresc ca familiile lor să fie 


mici. 


În consecință, această formă de egoism face ca adesea casele saşilor să stea goale, pentru 
că nimeni nu le locuieşte, si ca în multe dintre satele lor populaţia să fie într-o continuă 
scădere. În acest timp vecinii lor, sărmanii şi ignorantii români, se adună împreună in 


cäsutele lor, arăndu-şi cea mai emoţionantă afecţiune”, concluziona Emily Gerard. 


Cati sași există în România. Evoluţia demografică 


Invazia mongolă din 1241 — 1242 a distrus în mare parte regatul ungar. Deşi sașii au făcut tot 
ce au putut pentru a rezista, multe așezări ale lor au fost rase. Înaintea invaziei multe orașe 
transilvănene au fost fortificate şi erau dezvoltate economic. Multe erau apărate de către 
Kirchenburgen, adică biserici fortificate cu ziduri masive. Expansiunea rapidă a orașelor 
populate de sași a dat Transilvaniei numele german de Siebenbürgen, cu referire la șapte 


din oraşele fortificate: 


e Bistritz (Bistriţa): 

e Hermannstadt (Sibiu); 
e Klausenburg (Cluj); 

e Kronstadt (Brasov); 

e Mediasch (Medias); 

e Mühlbach (Sebes); 


e Schässburg (Sighisoara). 
În perioada interbelică, germanii din România au reprezentat 4, 1% din populaţie. 


În timpul războiului, minoritatea germană a căzut sub influenţa Grupului Etnic German. 
Din 1943, multi dintre saşi şi şvabi s-au înrolat in Waffen SS, peste 50 000. După 23 august 
1944 a început calvarul populaţiei săseşti, deportată în Uniunea Sovietică. Potrivit 
statisticilor, aproximativ 30 000 de saşi transilvăneni au fost deportaţi, adică 15% din 


numărul total. 


Peste 200.000 de sași, respectiv șvabi au emigrat în Germania, în perioada 1968 — 1989, in 
timpul regimului comunist. Statul german a plătit în jur de trei miliarde de mărci în 


schimbul lor. Sasii din Transilvania au primit dreptul la cetăţenie germană. 
Cei mai mulţi dintre sași au emigrat în Germania, atât înainte de căderea comunismului, 
cât și în primii ani de după 1989. Ca urmare a emigrărilor masive, numărul sașilor din 


România a scăzut foarte mult. 


La nivel mondial, sașii sunt răspândiţi în România, Germania, Austria, SUA si Canada, in jur 
de 300 de mii. În ţara noastră, peste 10.000. 


Cei mai multi sași din Germania trăiesc în landul Bavaria, apoi în Baden-Wúrttemberg, iar 


pe locul trei se află Nordrhein-Westfalen, apoi Hessen. 


În prezent, pe teritoriul României mai există câteva zeci de mii de etnici germani, sub 1% 


din populaţia ţării noastre. 


În general, sașii aparţin religiei luterane. 


